CELEX: 22005D1223(01)
Language: fi
Date: 2005-07-04 00:00:00
Title: EU-Tunisia-assosiaationeuvoston suositus, annettu  4. heinäkuuta 2005 , — EU–Tunisia-toimintasuunnitelman täytäntöönpanosta

23.12.2005   
            
            
               FI
            
            
               Euroopan unionin virallinen lehti
            
            
               C 327/3
            
         EU-TUNISIA-ASSOSIAATIONEUVOSTON SUOSITUS,
   annettu 4. heinäkuuta 2005,
   EU–Tunisia-toimintasuunnitelman täytäntöönpanosta
   (2005/C 327/03)
   EU–TUNISIA-ASSOSIAATIONEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen ja erityisesti sen 80 artiklan,
   sekä katsoo seuraavaa:
   
               (1)
            
            
               Euro–Välimeri-sopimuksen 80 artiklassa assosiaationeuvostolle annetaan valtuudet antaa aiheellisia suosituksia sopimuksen tavoitteiden saavuttamiseksi.
            
         
               (2)
            
            
               Euro–Välimeri-sopimuksen 90 artiklan mukaan osapuolet toteuttavat yleistoimenpiteet tai erityistoimenpiteet, jotka ovat tarpeen sopimuksesta johtuvien velvoitteidensa täyttämiseksi, ja huolehtivat siitä, että sopimuksen tavoitteet saavutetaan.
            
         
               (3)
            
            
               Euro–Välimeri-sopimuksen osapuolet ovat sopineet EU–Tunisia-toimintasuunnitelman tekstistä.
            
         
               (4)
            
            
               EU–Tunisia-toimintasuunnitelmalla tuetaan Euro–Välimeri-sopimuksen täytäntöönpanoa, sillä suunnitelmaa varten on osapuolten välillä yhteisymmärryksessä määritetty käytännön vaiheet, jotka ohjaavat sopimuksen täytäntöönpanoa.
            
         
               (5)
            
            
               Toimintasuunnitelman on tarkoitus toisaalta määrittää käytännön vaiheet, joiden kautta osapuolet voivat täyttää Euro–Välimeri-sopimuksesta johtuvat velvoitteensa, ja toisaalta luoda laajempi kehys EU:n ja Tunisian suhteiden lujittamiselle niin, että edetään huomattavaan taloudelliseen yhdentymiseen ja syvempään poliittiseen yhteistyöhön kyseisen sopimuksen yleisten tavoitteiden mukaisesti,
            
         ON ANTANUT TÄMÄN SUOSITUKSEN:
   Ainoa artikla
   Assosiaationeuvosto suosittaa, että osapuolet panevat täytäntöön EU–Tunisia-toimintasuunnitelman (1) siltä osin kuin täytäntöönpano tähtää Euro–Välimeri-sopimuksen tavoitteiden saavuttamiseen.
   
      Tehty Brysselissä 4. heinäkuuta 2005
      
         
            Assosiaationeuvoston puolesta
         
         
            Puheenjohtaja
         
         Jean ASSELBORN
         
      
   
   
      (1)  http://register.consilium.eu.int